**บันทึกองค์ความรู้ปราชญ์ชาวบ้าน**

**ช่างเชื่อม**

**1.ชื่อภูมิปัญญาที่ทำการบันทึก** คือ ช่างเชื่อม

เจ้าของภูมิปัญญาที่บันทึก นายซูลกิฟลี กาแบ

ที่อยู่เลขที่ 146 หมู่ที่ 6 ตำบลผดุงมาตร อำเภอจะแนะ จังหวัดนราธิวาส

อาชีพ ช่างเชื่อม อายุ 37 ปี การศึกษา มัธยมศึกษาตอนปลาย โทรศัพท์ 080-713-2373

**2.ประวัติภูมิปัญญาที่บันทึก**

นายซูลกีฟลี กาแบ อาศัยอยู่บ้านเลขที่ ๑๔๖ บ้านลูโบ๊ะ หมู่ที่ ๖ ตำบลผดุงมาตร อำเภอจะแนะ จังหวัดนราธิวาส มีภรรยาชื่อ น.ส.ซูซีลาวาตี สาเมาะ มีบุตรด้วยกัน ๔ คน ชาย ๒ คน หญิง ๒ คน ปัจจุบันประกอบอาชีพช่างเชื่อมเป็นอาชีพหลัก เริ่มแรกได้มีความสนใจทางด้านการเชื่อมเหล็ก ชาวบ้านจึงได้เล่งเห็นถึงความตั้งใจแล้วเสนอแต่งตั้งให้เป็นปราชญ์ ปัจจุบันได้ทำหน้าเป็นตัวแทนช่างเชื่อมเหล็กในระดับหมู่บ้านและรับหน้าที่เป็นวิทยากรสอนการเชื่อมเหล็กแก่เยาวชนที่มีความสนใจ

**3.จุดเด่นของภูมิปัญญาที่บันทึก**

เป็นงานที่ต้องใช้ทักษะ และความระมัดระวัง เป็นงานฝีมือเฉพาะบุคคล

**4.กระบวนการผลิต**

**4.1 วัสดุอุปกรณ์**

1. ถุงมือเชื่อมและเอี๊ยมกันไฟ

2. แปรง ค้อน และคีมงานเชื่อม

3. คีมจับลวดเชื่อมไฟฟ้าพร้อมสายไฟเชื่อมไฟฟ้า

**4.2 ขั้นตอนการผลิต**

**การเชื่อมด้วยไฟฟ้ามีวิธีปฏิบัติ ดังนี้**

1.เลือกเครื่องเชื่อมแบบที่ต้องการและต่อสายดินให้ถูกต้อง

2.เลือกใช้หน้ากากให้เหมาะสมกับใบหน้า และชนิดของกระจก เพื่อป้องกันรังสี อุลตร้าไวโอเลต

3.ตรวจดูสายเชื่อมและสายดินให้เรียบร้อย ข้อต่อสายต้องแน่นเพื่อป้องกันไฟรั่ว

4.นำสายดินคีบชิ้นงาน หรือโต๊ะทำงานให้แน่น และสะอาดปราศจากสนิม

5.หมุนปรับกระแสไฟบนเครื่องเชื่อมให้เหมาะสมกับงานเชื่อม ซึ่งขึ้นอยู่กับชนิดและความหนาของโลหะ และไม่ควรปรับประแสไฟขณะเครื่องเชื่อมกำลังทำงานอยู่ ควรปิดสวิตซ์ก่อนปรับกระแสไฟ

6.ใช้ตัวจับลวดเชื่อมคีบลวดเชื่อมให้แน่น ทางด้านปลายที่ไม่มีปลั๊กหุ้ม

7.ถือลวดเชื่อมให้ตั้งตรง แล้วจ่อไว้ใกล้ ๆ บริเวณที่จะเริ่มต้นเชื่อม อย่าให้แตะชิ้นงาน จนกว่าจะใช้หน้ากากบังให้เรียบร้อย

8.จี้ลวดเชื่อมลงบนแผ่นงานเบา ๆ แล้วรีบยกมือกระดกขึ้น เพื่อลวดเชื่อมห่างจากแผ่นงาน โดยเร็วและเดินลวดเชื่อมไปข้างหน้าช้า ๆ ฝึกทำจนเชื่อมได้เป็นอย่างดี ถ้าลวดเชื่อมติดชิ้นงานดึงไม่ออก ต้องอ้าหัวจับลวดเชื่อมออกหรือปิดสวิตซ์แล้วตีออก แล้วทำการเชื่อมใหม่เหมือนเดิม

9.ควรถือลวดเชื่อมให้เอียงออกจากแนวเชื่อมประมาณ 15 - 30 องศา

10.หลังจากเชื่อมได้แล้วต้องทำความสะอาดรอยเชื่อม โดยใช้ค้อนเคาะสแล็กที่เกาะอยู่ตามแนวเชื่อมแล้วใช้แปรงลวดปัดให้สะอาด

**5.เทคนิค/เคล็ดลับ**

คือ การเชื่อมเป็นงานที่เสี่ยงให้เกิดอันตรายสูง จึงต้องมีความระมัดระวังในการทำงานอย่างมาก เพื่อความปลอดภัย

-มีร่างกายแข็งแรง อดทน ไม่เป็นโรคที่เป็นอปสรรค์ในงานอาชีพ

-มีความคิดริเริ่ม สร้างสรรค์และมีความรับผิดชอบ

-มีความละเอียด ประณีต

-มีความเชื่อมั่น สามารถแก้ปัญหาเฉพาะหน้าได้คือสังเกตที่พบระหว่างการปฏิบัติตามขั้นตอน

**6.การถ่ายทอดสืบทอด**

1) สามารถในการใช้เครื่องมือในการเชื่อมวัสดุชนิดต่างๆเช่น เหล็ก อลูมิเนียม และสแตนเลสได้

2) ถ่ายทอดความรู้ให้กับผู้ที่สนใจในด้านงานช่างเชื่อม